***Сдружение***

***„Българска Асоциация на Малинопроизводителите”***

До Г-н Росен Костурков, председател на Комисията по земеделия в Народното събрание

До членовете на Комисията по земеделие в Народното събрание

До Министъра на земеделието Явор Гечев

До Комитета по Наблюдение

До зам.-мининистъра на земеделието Георги Събев и председател на Комитета по наблюдение

Становище

**От Българска Асоциация на Малинопроизводителите и ягодоплодните – БАМ-я**

Относно: Определение на Арро Фотоволтаик или Агро Соларни системи

Във връзка с възможностите на Плана за възстановяване и устойчивост и предстоящото заседание на Комитета по наблюдение, свързан с допълнения и изменения на Стратегическия план по земеделие на Република България и други инвестиционни програми да се изграждат системи за устойчиво и конкурентноспособно земеделие и за повишаване на енергийната независимост на земеделските стопанства, настояваме да се приемат предложените инвестиции за допустими разходи в инвестиционните програми 4.1, 4.2 и ПВУ.

От Българската асоциация на малинопроизводителите и ягодоплодните имаме предложение за определение на що е това агрофотволтаик или агросоларна инсталация.

Тези знания получихме по време на участие в изложение на БАМ-я в Германия и дори имаме готова презентация от германски специалисти, които дават разяснения що  е агросолари и техните разновидности и приложения.

В българското законодателство съществува разрешителен режим за строителство в земеделски парцели без разрешително за строеж в размер на 20% от площите на конкретен парцел.

На базата на тези законови разпоредби и мнение на архитекти и колеги агроинженери, определението за агрофотоволтаик може да звучи така:

**Агрофотоволтаик е съоръжение за добиване на ел. енергия от слънцето, разположено върху земеделски земи без промяна  на НТП (начина на трайно ползване), като не се затруднява основната земеделска дейност и сеитбооборота към НТП на парцела.**

**Сумата на общата площ на опорните точки за закрепване на съоръжението заедно със съоръженията, необходими за функциониране на агрофотоволтаика, не трябва да превишава 20% от общата площ на парцела, която е разрешена за застрояване.**

Следват нюансите, свързани с различните култури в растениевъдството

за парцели с НТП.

 **"Нива"** да се допуска изграждане на вертикални панели (във вид на стена) с височина до 20 метра, с разстояние между тях 2 пъти сянката по време на вегетация или агрофотоволтаици тип висок навес, просветът на който е с 1 метър по-висок от стандартната височина на земеделска техника за дадената култура. При отглеждане на зърнено житни култури и други.

Същото да е и за ливади и пасища.

Според нас, за ливадите и пасищата агрофотоволтаиците ще донесат изключителна полза върху тревостоя – тревата няма да изсъхва преждевременно през горещите летни месеци, а ще бъде запазвана в голяма степен заради сянката, която ще се осигурява от агрофотоволтаиците.

Агрофотоволтаиците от вертикален тип ще осигуряват сянка и добри условия за пашуване, като в горещите часове на деня животните няма да се „набиват“ едно в друго или да търсят сянка в гориста местност, която не винаги е налична.

По тази причина ползата от агрофотоволтаиците ще е доста голяма за здравния статус на животните и ще подобрят значително хранителния им режим и по-ползотворно усвояване на тревата през по-голямата част на деня.

За парцели с НТП трайни насаждения с конструкция  като лозя, малини, ягодоплодни и др. соларите да са над насаждението без да пречат на работата на наличната техника и да са с плътност на засенчване не повече от 50% от общата площ, освен в случаите, когато фотоволтаиците не са от полупрозрачни панели.

и Последно ограда около парцелите от фотоволтаични панели с височина не повече от 20 метра и разстояние между панелите 20 сантиметра за видимост, каквото е изискването за "ажурна" ограда.

Имаше предложение подобни стени и покриви от фотоволтаици да се направят по дължината на каналите на “Напоителни системи” и върху тях с цел генериране на ел. енергия за помпите и разни други възможности за оползотворяване на площите, без да се променя НТП и искане за строеж, което да прави процедурата тромава, скъпа и бюрократична.

Имаме готовност да представи германската презентация пред работна група и други заинтересовани лица.

Предлагаме в новия Стратегически план да бъдат включени предложения, относно иновативните инвестиции за агрофотоволтаици и други разходи, съпътстващи използването, преноса и съхраняването на ел. енергия от тези съоръжения, както за лични нужди, така и за продажба на енергийните дружества, така и на собственици на електромобили и други потребители на ел. енергия.

Предлагаме следните инвестиции да бъдат признат разход и да бъдат включени в ПВУ и новите програми за инвестиции в земеделските стопанства, а именно:

* Възможности за изграждане на агрофотоволтаици върху земеделски земи без промяна на начина на трайно ползване и без разрешително за строеж;
* Възможност за изграждане на електропреносна мрежа до краен консуматор на собственика на агрофотоволтаика – **да е аналогично с програма, подобна на прекарване на централен водопровод от водоизточник до стопанството, където субсидията е 100%.**

Пример:

Предприятие за преработка и замразяване на малини няма достатъчно площи за фотоволтаици в двора и на покрива на предприятието, но само на 1,5 км от предприятието си има насаждение и земеделски земи, на които може да разположи агрофотовлтаици, но няма централна електропреносна мрежа. За да захрани предприятието собственикът да може да си прекара локален електропровод (подземен или въздушен).

* Да бъде допустима разход закупуване на зарядна станция за електромобили за да може да се ползва ел енергия от Фермера за електромобил, електро трактор, електро транспортни средства бусове, камиони, агро роботи и други;
* Да бъде допустим разход закупуването на електро-пикапи, бусове, камиони трактори агро роботи и друг иновативен инвентар задвижван от ел.енергия;
* Да бъде допустим разход изграждане в стопанството на фермера двупосочна зарядна станция която да може както да зарежда електомобили така и да взема енергия от тях за лични нужди.

Пример:

Фермерът е на полето с електромобил и си го зарежда на полето, докато пребивава там, а след като се върне в стопанския двор, включва електромобила в станцията и тя „взема“ ел. енергия от акумулатора на електромобила и захранва каквото е необходимо.

Тази система се използва в редица компании за електромобили, които изграждат двупосочни зарядни станции, а електромобилите служат за безжичен пренос на ел. енергия.

Да бъде допустима инвестиция за мобилни акумулаторни батерии, по подобие на мобилните „Метанови батерии“, които да се зареждат на полето, където няма изградена енергийна мрежа от агрофотоволтаиците и да се транспортират до място за удобно използване без използване на енергийната мрежа за пренос на ел енергия.

**Имайки предвид, че селското стопанство е със силно сезонен характер, да се даде възможност за продажба на ел. енергия през „зимния“ невегетационен сезон.**

Изгражданите в момента фотоволтаици, които нямат пряк достъп за механично косене на тревата са изключително опасни за почвеното плодородие, хумуса и най-вероятно само след 3-4 години ще предизвикат ерозия поради трайно загиване на тревата, разрушаване на хумуса, а концентрираните водни потоци от соларните панели ще доведат до трайни ерозионни процеси особено на наклонени терени.

Използването на тотални хербициди, което масово се забранява в ЕС на практика ще остане „разрешено“ на стотици декари, на които са изградени фотоволтаици, а това е изключително ОПАСНО понеже голяма част от тези фотоволтаици се разполага и в зони, които са елемент или част от защитени зони, вододайни зони или зони застрашени от ерозия.

Твърденията, че земята под фотоволтаиците си „почива“ не отговаря съвсем на истината, особено във фотоволтаичните паркове, където поради конструктивни решения под панелите е „вечен“ мрак.

По тази причина трябва да се променят изискванията и за останалите фотоволтаици, за да запазват почвата жива след срока на експлоатация на солараните панели.

Очакваме нашите предложения да бъдат взети под внимание както от Комисията по земеделие, така и от Комитета по наблюдение и да бъдат включени в дискусиите, свързани с изменения и допълнения в Стратегическия план по земеделие на Република България.

С Уважение Божидар Петков и УС на БАм-я

Гр Ловеч.

01.06.2023